ДО

ОБЩИНСКИ СЪВЕТ КАЙНАРДЖА

ДОКЛАДНА ЗАПИСКА

от Любен Жеков Сивев – кмет на Община Кайнарджа

**ОТНОСНО**: учредяване на безсрочно право на строеж върху имот с идентификатор 30346.61.97 с. Зарник

Дами и господа общински съветници,

В общинска администрация постъпи писмо с Вх. № РД-25-513 на 15.03.2024 г. от „Цетин България” ЕАД , ЕИК 206149191 със седалище и адрес на управление: гр. София, СО-район Младост, ж.к.“ Младост 4“, Бизнес парк София, сграда №6, представлявано от Петър Мудринич с което фирмата ни уведомява за инвестиционно намерение с цел изграждане на електронно съобщително съоръжение за предоставяне на мобилни услуги на населението на с. Зарник, общ. Кайнарджа. На всички е известно че, единствено на територията на това населено място няма мобилно покритие на нито един мобилен оператор и живущите там имат сериозен проблем с комуникациите. „Цетин България” ЕАД, водещ оператор на мобилни услуги в национален мащаб и преди две години нае общински имот върху който ще изгради съобщително съоръжение. За целта е необходимо Община Кайнарджа като собственик на имота да учреди право на строеж като предложението на кмета към Общински съвет Кайнарджа е то да бъде безсрочно и безвъзмездно. Такава възможност дават основанията на чл.37, ал. 5 от Закона за общинската собственост и чл. 70, ал. 1 от Наредбата за реда на придобиване, управление и разпореждане с общинско имущество,.

Предвид на гореизложеното предлагам Общинския съвет да приеме следното

РЕШЕНИЕ:

1. На основание чл. 21, ал. 1, т. 12 от Закона за местното самоуправление и местната администрация и чл. 8, ал. 9 от Закона за общинската собственост, приема промяна в Програмата за управление и разпореждане с общинска собственост на Община Кайнарджа за 2024 г. като към точка ІІІ, се добавя нова буква **Г** „***ИМОТИ,ВЪРХУ КОИТО ОБЩИНА КАЙНАРДЖА ИМА НАМЕРЕНИЕ ДА УЧРЕДИ ПРАВО НА СТРОЕЖ ”*** със следния текст:

|  |  |  |
| --- | --- | --- |
| 1. | в поземлен имот с идентификатор 30346.61.97 по кадастралната карта и кадастралните регистри на с. Зарник, общ. Кайнарджа | 1249/09.03.2021 г. |

2. На основание чл. 21, ал. 1, т. 8 от Закона за местното самоуправление и местната администрация и чл. 37, ал. 5 от Закона за общинската собственост, и чл. 70, ал. 1 от Наредбата за реда на придобиване, управление и разпореждане с общинско имущество **ДАВА СЪГЛАСИЕ за учредяване на безсрочно и безвъзмездно право на строеж на електронно съобщително съоръжение** върху 100 кв.м (сто квадратни метра) в поземлен имот с идентификатор 30346.61.97 по кадастралната карта и кадастралните регистри на с. Зарник, общ. Кайнарджа, с начин на трайно ползване „За друг вид застрояване“, целият с площ от 2 512 кв.м, категория 4, находящ се в местността „НМИР“, идентичен с поземлен имот № 061097 по Картата на възстановената собственост на с. Зарник, общ. Кайнарджа, АОСЧ № 1249 от 09.03.2021 г. вписан в Агенцията по вписванията Силистра в Вх. № 1295, акт 169, том 3, дело 854 на 21.03.2021 г. на „Цетин България” ЕАД , ЕИК 206149191 със седалище и адрес на управление: гр. София, СО-район Младост, ж.к.“ Младост 4“, Бизнес парк София, сграда №6, представлявано от Петър Мудринич. Правото на строеж се учредява в северозападната част на имота и е с лице към поземлен имот с идентификатор 30346.40.126 с начин на трайно ползване „За селскостопански, горски, ведомствен път“.

3. Възлага на кмета на Община Кайнарджа да сключи договора за учредяване на безсрочно и безвъзмездно право на строеж в съответствие с действащата нормативна уредба.

ЛЮБЕН СИВЕВ

Кмет на Община Кайнарджа

ДЙ/ДЙ